cyanic-selkie/wikianc huggingface dataset:
Tasneem Roc
Tasneem Roc (gebore 11 Desember 1978) is 'n Australiese aktrise en vervaardiger. Sy is bekend vir haar rolle in die televisiereekse Heartbreak High (1994), Sea Patrol (2007), East West 101 (2007), en Spirited (2010).
Tuisblad/Vakgebiede/Geografie
Geografie - Geologie Suid-Afrika Namibië Botswana Eswatini Lesotho Mosambiek Zimbabwe
Afrika Suider-Afrika Amerika Antarktika Asië Europa Oseanië
Rusland Turkye Verenigde State van Amerika
Lande Baaie Berge Eilande Mere Oseane Riviere Woestyne
Tuisblad/Vakgebiede/Wetenskap
Wetenskap
Biologie Chemie Filosofie Fisika Natuurwetenskap Sielkunde Sosiologie Sterrekunde Wiskunde
Stratum (taalkunde)
Stratum of strata (Latyns: laag/lae) verwys na 'n taal wat 'n invloed het, of beïnvloed word, op of deur 'n ander taal of tale deur middel van taalkontak. Daar word onderskei tussen 'n inheemse stratum en uitheemse stratum, asook substratum en superstratum.
'n Subdivisie van 'n linguistiese struktuur.
Substratum en superstratum het die vermoë om ŉ ander taal of tale te beïnvloed.
Genre
In daaropvolgende periodes sou genres groei en ontwikkel in reaksie tot veranderings in die gehore en skeppers. Genre word ook 'n belangrike hulpmiddel vir die publiek om sin te maak uit onvoorspelbare kuns. Aangesien kuns baie maal 'n reaksie is op 'n sosiale toestand, deurdat mense skryf/skilder/sing/dans oor dit wat hulle weet, is die gebruik van genre as hulpmiddel noodsaaklik om aan te pas by die veranderde betekenisse. Om die waarheid te sê het nuwe kunsvorms so ver terug as antieke Griekeland tot stand gekom wat gevra het vir die evolusie van genre, byvoorbeeld die "tragikomedie".
Poetoranaplato
Die Poetoranaplato (Russies: плато Путорана) of die Poetoranagebergte is ’n hoogliggende, bergagtige gebied in die noordweste van die Sentraal-Siberiese Plato, suid van die Taimir-skiereiland. Die hoogste berg in die reeks is Berg Kamen (1 700 m bo die seevlak).
Beskrywing
Die plato bestaan uit die Siberiese Trappe. Die naaste groot nedersetting is die geslote stad Norilsk. Van die wêreld se grootste bekende nikkelneerslae kom hier voor. Rusland se geografiese middelpunt, die Wiwimeer, is op die plato geleë, asook na bewering die hoogste waterval in Asië, die Talnikowiwaterval.
Die mere in die gebied is groot en vorm hele ekostelsels wat oor baie tientalle kilometers strek. Die naam “Poetorana” kom uit die taal van die Evenke en kan vertaal word as "land van mere met steil oewers". Daar is meer as 25 000 mere van tussen 180 en 420 m diep, en ná die Baikalmeer vorm hulle saam die grootste hoeveelheid vars water in Rusland.
Die Poetorana-natuurreservaat is in 1988 gestig om die wêreld se grootste trop rendiere asook sneeuskape te beskerm. Dit word uit Norilsk geadministreer en in is 1 887 251 ha groot.
Die plato is sedert 2010 ’n Unesco-wêrelderfenisgebied.
Bloemhofdam
Die Bloemhofdam, vroeër bekend as die Oppermansdrifdam, is 'n dam in die Vaalrivier naby Bloemhof op die grens van Noordwes en die Vrystaat. Dit is die 6de grootste dam in Suid-Afrika met 'n oppervlak van meer as 230 vk kilometer wanneer vol.
Die dam het 'n bakmaat van 1 269 miljoen m3. Die damwal is ongeveer 33 meter hoog en het 20 kruinsluise. Die dam lewer gemiddeld 435 miljoen m3 per jaar. Dit verskaf ook beter beheer oor die water wat deur die uitkeerwal 97 km stroomaf aan die Vaalharts-besproeiingskema gelewer word.
Ian Khama
Seretse Khama Ian Khama (Ian a Serêtsê; 27 Februarie 1953 –) is 'n Tswana-politikus wat tussen 2008 en 2018 as President van Botswana gedien het.
Nadat hy as bevelvoerder van die Botswana Verdedigingsmag gedien het, het hy tot die politiek toegetree, vanaf 1998 tot 2008 as Adjunkpresident van Botswana gedien en aansluitend op 1 April 2008 Festus Mogae as President opgevolg.
Hopefield-tolbos
Die Hopefield-tolbos (Leucadendron foedum) is 'n blomdraende struik wat tot die genus Leucadendron behoort en deel van die fynbos-bioom vorm. Die plant is Endemie (ekologie) aan die Wes-Kaap en kom voor van Piketberg tot by Hopefield.
Ian Khama
Hy het 'n volle termyn in die 2009-verkiesing gewen en is in Oktober 2014 herverkies. Na tien jaar in amp het Ian Khama op 1 April 2018 self bedank en is deur adjunkpresident Mokgweetsi Masisi opgevolg.
Hopefield-tolbos
Die struik word 2,5 m hoog en blom van Augustus tot Oktober. Die plant vrek in 'n brand maar die sade oorleef. Die sade word geberg in 'n tol op die vroulike plant, val grond toe na 'n brand en word deur die wind versprei. Die plant is eenslagtig en daar is afsonderlike plante met manlike en vroulike blomme.
Ian Khama
In Oktober 2019 is Masisi as Botswana se president herkies, nadat die Botswana Democratic Party sy grootste bedreiging van eenheid in meer as vyf dekades beleef het, aangesien Masisi se voorganger, Ian Khama, by die opposisie aangesluit en Masisi van outoritarisme beskuldig het. Khama is voorheen tydens Masisi se eerste toespraak aan die nasie skerp aangeval.
Hopefield-tolbos
In Engels staan dit as die Hopefield conebush bekend. Die plant het baie ooreenkomste met die rooitolbos en langbeentjie.
Ian Khama
In April 2022 is Ian Khama gedagvaar om voor die hof in Botswana te verskyn. Die voormalige staatshoof word onder meer van die onwettige besit van ’n vuurwapen aangekla. Die saak dateer terug na 2016.
Persoonlike lewe
Ian Khama is die eersgebore seun en tweede kind van Sir Seretse Khama (1 Julie 1921 – 13 Julie 1980), wat die land se voorste onafhanklikheidsleier en President vanaf 1966 tot 1980 was, en Lady Khama. Hy is in Chertsey, Surrey, gebore, gedurende die tydperk waarin sy pa verban is na die Verenigde Koninkryk as gevolg van teenstand deur die koloniale regering en die opkomende apartheidsregime in Suid-Afrika teen sy huwelik met 'n wit vrou.
Hy is ook die kleinseun van Sekgoma II (1869–1925), wat die opperhoof van die Bamangwato-volk was, en die agterkleinseun van Khama III (1837–1923), hul koning; en die agteragterkleinseun Kgosikgolo Sekgoma I, die hoof van die Bamangwato-volk (1815–1885). Die naam "Seretse" beteken "die klei wat saambind", en is aan sy pa gegee om die onlangse versoening van sy pa en oupa te vier; hierdie versoening verseker Seretse Khama se opvolging op die troon toe sy oupa in 1925 oorlede is. Seretse Khama Ian Khama is na sy vader genoem om hierdie historiese nalatenskap voort te sit. Hy is ook net as Ian Khama bekend om tussen homself en sy vader te onderskei. Tshekedi Khama II, Ian Khama se broer, is na hul groot oom, Tshekedi Khama, genoem wat die regent en voog was van Seretse Khama, die eerste President van Botswana.
Deidre Rubenstein
Deidre Rubenstein (gebore 1948) is 'n Australiese aktrise. Sy is bekend vir haar rolle in die rolprente Siam Sunset (1999) en Hey Hey It's Esther Blueburger (2008), en in die televisiereekse Homicide (1964) en Blue Heelers (1994).
Amphilectus strepsichelifer
Amphilectus strepsichelifer is 'n gewone sponsspesie uit die familie van die Esperiopsidae. Die wetenskaplike naam van die spesie is die eerste keer geldig gepubliseer in 2012 deur Van Soest, Beglinger & De Voogd.
Walter Reed (akteur)
Walter Reed (10 Februarie 1916 – 20 Augustus 2001) was 'n Amerikaanse akteur. Hy was bekend vir sy rolle in die rolprente Flying Disc Man from Mars (1950), Tripoli (1950), Superman and the Mole-Men (1951), en 7 Men from Now (1956).
Sistemiese funksionele grammatika
Funksies in SFG
Dit word verdeel in drie breë areas, genoem metafunksies: die idee-, die interpersoonlike, en die teksfunksie.
Funksies van taal, volgens die SFG-model
Kyk na Michael Halliday.
Verwantskap met die generatiewe grammatika-model
Halliday se teorie poog om te verduidelik hoe die aanhoudende uitstroming van klank betekenis verwerf. Dit is 'n benadering in skerp kontras met dié van Noam Chomsky en poog nie om Chomsky se vraag: Wat is die voltooide reëlsisteem wat alle en slegs grammatikale sinne genereer? te probeer beantwoord nie. In teenstelling met Chomsky se siening dat taal 'n onderafdeling van sielkunde is, kyk Halliday se model daarna of dit 'n onderafdeling van die sosiale wetenskap is.
Independence Day (Ford-roman)
Independence Day is 'n roman van die Amerikaanse skrywer Richard Ford wat die eerste keer in 1995 gepubliseer is. Dit is die tweede roman in 'n tetralogie wat voorafgegaan is met die roman The Sportswriter, en opgevolg is met die roman The Lay of the Land en die versameling novelles Let Me Be Frank with You. Independence Day het in 1996 beide die Pulitzerprys vir Fiksie en die PEN/Faulkner Award for Fiction gewen, en sodoende die eerste roman geword wat beide pryse in dieselfde jaar wen.
Lionel Bernstein
Lionel "Rusty" Bernstein (20 Maart 1920 - 23 Junie 2002) was ‘n Suid-Afrikaanse anti-apartheid aktivis en politieke aangehoudende.
Vroeë lewe
Bernstein is gebore in Durban, die jongste van vier kinders van Joodse immigrante van Europa. Hy word op agt wees gelaat en word deur familielede versorg. Hy voltooi sy skoolloopbaan aan die Hilton kollege, ‘n private skool in Natal.
Vroeë politieke aktivisme
In 1937 sluit hy aan by die Labour League of Youth. Later, word hy ‘n lid van die Kommunistiese Party van Suid-Afrika waarin hy gou ‘n leidende figuur word. Gedurende die tyd werk hy ook een jaar voltyds as partyamptenaar en sekretaris van die Johannesburgse Distrik van die Kommunistiese Party. In Maart 1941 trou hy met Hilda, ‘n immigrant van die VK, wie hy in die Labour League of Youth ontmoet het.
Gedurende dié jaar sluit hy as vrywilliger aan by die Suid-Afrikaanse Leër en dien in Noord-Afrika en Italië gedurende die Tweede Wêreldoorlog. Hy word gerepatrieer en ontslaan vanuit die Leër in die begin van 1946. Gedurende ‘n staking van mynwerkers in 1946, is hy verantwoordelik vir die uitgee van die stakingbulletins. Hiervoor word hy en sy vrou na die staking gearresteer en aangekla vir sedisie. Hulle word skuldig bevind dat hulle betrokke was by ‘n onwettige staking en ontvang opgeskorte vonnise.
Oor die volgende vyf-en-twintig jaar skryf hy gereeld vir ‘n aantal joernale, insluitende  Liberation en die Suid-Afrikaanse koerant The Guardian. Hy is ook die redakteur van Fighting Talk (wat later verban word),’n publikasie vir oudgediendes. Sy bydraes fokus op die boodskap dat Suid-Afrika besig was om die laaste geleenteid vir ’n vreedsame oorgang na ’n demokrasie te nader. Nadat by ingeperk word het hy onder skuilname voortgegaan om artikels teen die Suid-Afrikaanse apartheidsbestel te skryf.
Die Kommunistiese Party van Suid-Afrika word in 1950 verban. Alle partylede se vryhede word daarna ingeperk, insluitende ‘n verbod op die publikasie van enige skryfwerk. Bernstein neem deel aan die vestiging van ‘n ondergrondse Kommunistieseparty. Hy was ook betrokke by die stigting van die Congress of Democrats (COD), ‘n organisasie wat ten doel gehad het om Blankes vir samewerking met die African National Congress (ANC) te mobliseer. Die ANC het op daardie staduim hul lidmaatskap beperk tot Swartes. Die Congress Alliance het ook die steun van radikale vakbonde en ander nie-rassige politieke organisasies bekom.
Kongres van die Mense
In 1954, het die ANC 'n inisiatief begin om saam met sy politieke vennote ‘n Kongres van die Mense (Congress of the People) te hou ten einde alle rasse te mobiliseer in opposisie teen die apartheidsbestel. Tydens die byeenkoms is die Vryheidsmanifes aanvaar, wat die doelwitte en aspirasies van die opponente teen apartheid uitgespel het. Dit word opgestel en onderteken in Kliptown, Soweto gedurende die Kongres van die Mense op 26 Junie 1955. Die byeenkoms word gereël deur die ANC en sy bondgenote die South African Indian Congress, die South African Congress of Democrats en die Coloured People's Congress. Dié manifes word later aanvaar deur al vier organisasies.
Bernstein was ‘n prominente lid van die organiseeringskomitee en werk ten nouste saam met Nelson Mandela, Walter Sisulu en Oliver Tambo. Hoewel, hy dikwels geidentifiseer word as die opsteller van die Vryheidsmanifes verwerp hy dit in sy eie biografie. Volgens hom het hy die Manifes saamgestel vanuit die duisende insette wat die organiseerders van oor die land ontvang het. Die dokument is veral bekend vir die verbintenis tot 'n nie-rassige Suid-Afrika. Nie-rassigheid het die politieke platform van die ANC gebly in kontras met die Afrikanistiese opposisie. In April 1959 word die Pan Africanist Congress (PAC) gestig deur Robert Sobukwe en 'n groep ANC-lede wat gekant is teen die ANC se wending weg van swart nasionalisme af.
Teen die einde van 1956 word Bernstein en 155 ander gearresteer op aanklagte van verraad. Die verhoor sloer vir meer as 4 jaar waarna alle beskuldiges ontskuldig bevind word.
Rivonia Hofsaak
Sy koverte ANC en Suid-Afrikaanse Kommunistiese Party aktiwiteite duur voort tot sy arrestasie tydens ‘n polisie klopjag op die Liliesleaf plaas, Rivonia op 11 Julie 1963. Hy word saam met 10 ander prominente ANC leiers gearresteer. Bernstein word in afsondering aangehou in terme van die Negentigdaeaanhoudingswet. Na die tydperk verstryk het word hy saam met Nelson Mandela en ander van hoogverraad aangekla. Aan die einde van die verhoor wat as die Rivonia verhoor bekend gestaan het, word almal behalwe Bernstein skuldig bevind. Bernstein word vrygelaat.
Hy word onmiddellik weer gearresteer en word later op borg vrygelaat. Kort na sy vrylating poog die polisie om sy vrou Hilda te arresteer. Sy slag daarin om die polisie te ontwyk en skuil van die owerhede.
Lewe in ballingskap
Rusty en Hilda besluit om Suid-Afrika te verlaat aangesien hul kinders die gevaar gestaan het om wees gelaat te word weens die risiko wat hulle politieke aktiwiteite ingehou het. Hulle laat hul kinders in die sorg van hul oudste dogter en haar man, steek die grens te voet oor na Botswana. Hierdie vlugtog uit Suid-Afrika word later deur Hilda in haar boek “The World That Was Ours” verwoord.
Hy het voortgegaan om teen apartheid te agiteer. In 1987 bied hy ‘n aantal seminare aan vir die ANC in Moskou, oor die geskiedenis van die Suid-Afrikaanse bevrydingstryd. Hy spandeer ook ‘n jaar in Tanzanië by die ANC se Solomon Mahlangu Vryheidskollege. Hy vestig ’n politiekewetenskapskool en bied geskiedenis van die vryheidstyd aan jong Suid-Afrikaanse uitgewekenes.
Terugkeer na Suid-Afrika, latere lewe en dood
Bernstein keer terug na Suid-Afrika vir ’n tydperk van vier maande in 1994 vir die eerste algemene nie-rassige verkiesing. Hy werk gedurende die tyd in die ANC media kantoor, met die spesifieke verantwoordelikheid om blanke deelname aan die eerste algemene nie-rassige verkiesing te bevorder.
In 1998, ontvang beide Rusty en Hilda ere-grade van die Universiteit van Natal vir hul bydrae tot die vestiging van demokrasie in Suid-Afrika. Hierna publiseer Rusty ‘n boek oor die ongeskrewe geskiedenis van Suid-Afrikaanse politiek tussen 1938 en 1964. Rusty Bernstein sterf by sy huis op 23 Junie 2002, in die ouderdom van 82.
Epiek
Nog 'n tipe heldedig of epiek is 'n epyllion (meervoud: epyllia) ook genoem klein-epos, wat 'n verkorte verhalende gedig is met 'n romantiese of mitologiese tema. Die term is in die negentiende eeu in gebruik geneem. Dit verwys merendeels na die geleerde, korter heksametriese gedigte van die Hellenistiese periode en die ooreenstemmende werke in Rome bestaande uit die neoteriese era; tot 'n mindere mate sluit die term ook sommige gedigte in uit die Engelse Renaissance, veral dié beïnvloed deur Ovidius. Die bekendste voorbeeld van 'n klassieke epyllion is moontlik Catullus 64.
Van die bekendste voorbeelde van epiese digkuns sluit in die Ramayana, Mahabharata, die Oudgriekse Ilias en die Odussee, die Oudengelse Beowulf, of die Portugese digter Luís de Camões se Lusiade (Os Lusíadas, 'n historiese benaming vir die Portugese, die bewoners van Lusitanië), 'n geïdealiseede geskiedenis van Portugal''.
Amphilectus rugosus
Amphilectus rugosus is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Amphilectus en tot die familie Esperiopsidae. Die wetenskaplike naam van die spesie is die eerste keer geldig gepubliseer in 1905 deur Thiele.
Sjerpa
Oorspronklike gebied
Meeste Sjerpas bly in die oostelike dele van Nepal bekend as Solu, Khumbu en Pharak. Party bly egter ook verder wes in die Rolwaling-vallei en in die Helambu-gebied noord van Kathmandu. Pangboche is die Sjerpas se oudste dorpie in Nepal, en is na skatting meer as 300 jaar gelede gebou. Sjerpas praat 'n Tibettaanse dialek en is tradisioneel handelaars en boere. Hulle verbou aartappels, gars, koring en bokwiet op hulle hooggeleë lande. Die wat binne 'n dag se loop van Namche Bazaar woon hou ook waterbuffels aan wat dan geslag word om by die Saterdagmark in Namche verkoop te word. Die Jirele is etnies verwant aan die Sjerpas. In Indië woon Sjerpas ook in die dorpe Darjeeling en Kalimpong en in die Indiese deelstaat Sikkim.
Sjerpas en bergklim
Sjerpas was van onskatbare waarde vir vroeë ontdekkers van die Himalaja-gebied, waar hulle as gidse en portiere in die uiterste hoogtes van pieke en passe in die gebied diens verrig het. Tans het gebruik van die woord uitgebrei om te verwys na byna enige gids of portier wat vir bergklim in die Himalajas gehuur word. In Nepal dring Sjerpas egter daarop aan dat daar 'n onderskeid getref word tussen hulle en algemene portiers aangesien hulle baie keer 'n meer gidsagtige rol speel, meer betaal word en in hulle gemeenskap meer respek afdwing. Sjerpas staan in die wêreldwye bergklimgemeenskap bekend vir hulle gehardheid, bedrewenheid, en ondervinding by hoë hoogtes. Sjerpas het die reputasie verkry aangesien hulle ten spyte van die gebrek aan, vir hulle onbekostigbare, moderne kilmgereedskap wat deur westerse klimmers gebruik word, goed oor die weg kom. Daar word gespekuleer dat die Sjerpas se klimvermoë deels geneties deur groter longkapasiteit bepaal word, wat hulle dan 'n voordeel gee by hoë hoogtes. Sjerpas het ook minder geloofsgemotiveerde eetkundige beperkings as meeste mense van die gebied.
Geskiedkundig is die beroemdste Sjerpa Tenzing Norgay, wat Berg Everest saam met Edmund Hillary vir die eerste keer in 1953 geklim het. Tenzing het toe reeds ses keer tevore aan ekspedisies om Berg Everest te klim, deelgeneem.
Twee Sjerpas, Pemba Dorjie en Lhakpa Gelu, het onlangs gewedywer om te sien wie Berg Everest vinniger kon uitklim. Op 23 Mei 2003 bereik Dorji die bopunt na 12 ure en 46 minute. Drie dae later breek Gelu die rekord met twee ure deur in 10 ure 46 minute tot bo te klim. Op 21 Mei 2004 verbeter Dorji die rekord weer met meer as twee ure met 'n tyd van 8 ure en 10 minute. Dit word as een van die grootste prestasies in bergklim beskou.
Cheilodactylidae
Die vingervinne en banksteenbrasse (Cheilodactylidae) is 'n visfamilie van die orde Perciformes. Daar is ses genera met minstens vyftien spesies in die familie. Vyf van die spesies kom aan die Suid-Afrikaanse kus voor.
Kenmerke
Die familie word 18 cm - 1 m groot. Al die lede van die familie het gevurkte sterte en die volwasse visse het dik lippe. Die meeste spesies sit op die bodem in vlak poele, ondersteun deur hulle dik bekkenvinne op soek na prooi - bodembewoners soos skaaldiere, wurms en vis. Die groter spesies is gewilde eetvis.
Genera
Die volgende genera en gepaardgaande spesies kom aan die Suid-Afrikaanse kus voor:
David Coetsee
David Johannes Coetsee is ’n Afrikaanse skrywer en dramaturg. Hy is op 11 Februarie 1905 gebore en ontgin in sy skryfwerk veral die armblanke-vraagstuk van die dertigerjare.
Skryfwerk
Die roman “Armoede en hartkwaal” skets die bywonerslewe met ’n realistiese uitbeelding van hierdie mense se lewens en taalgebruik, met die “hartkwaal” as die armblanke se gebrek aan moed, wat slegs deur die liefde van sy mede-Afrikaner genees kan word. Oom Kalie Venter is ’n vooruitstrewende boer wat onvermoeid sy plaas bewerk en uitbou. As ouderling voel hy verplig om in sy wyk die evangelie van die arbeid te verkondig. By die Swanepoel-familie kry oom Kalie egter die wind van voor, want hulle het die hartkwaal baie erg. Die vader, Faan Swanepoel, weier om die studiebeurs wat oom Kalie vir sy seun Hans kry te aanvaar, want hy wil nie hê dat sy seun moet leer en hom dan later verag nie. Dan word Oom Kalie getref deur ’n ramp en verloor baie geld. Deur selfondersoek besef hy dat sy doelwit die najaag van rykdom was, eerder as dat hy die Here as anker in sy lewe gehad het. Hy gaan weer hard werk, maar nie net om ryk te wees nie, maar om gelukkig te wees. In sy probleme besef hy ook dat sy armblanke bure nie ’n anker in die lewe het nie en daarom so mismoedig is. Gewapen met nuutgevonde lewenswysheid gaan oom Kalie weer op huisbesoek en los nou die probleme met sy bure op. Die skrywer slaag daarin om die sielkundige en godsdienstige aspek van die armblanke-vraagstuk vas te vat en te beklemtoon. Die drama “Agterstevoorboerdery” beeld ook die armblankes uit. In hierdie drama wil ’n jong man moderne boerderymetodes invoer teen sy pa se wense. In 1928 stel hy ’n manuskrip van “Gedigte” saam wat hy voorlê vir beoordeling van die Hertzogprys, maar sy gedigte word nooit gepubliseer nie.
Brooke Satchwell
Brooke Satchwell (gebore 14 November 1980) is 'n Australiese aktrise. Sy is bekend vir haar rolle in die rolprent Subdivision (2009) en in die televisiereekse Neighbours (1985), Water Rats (1996), en Packed to the Rafters (2008).
Min Aung Hlaing
Min Aung Hlaing (Burmese: မအေလိုး မင်းအောင်လှိုင်; gebore op 3 Julie 1956) is 'n generaal van die Mianmar weermag wat sedert 2 Februarie 2021 as voorsitter van die Staatsadministrasieraad van Mianmar dien, 'n posisie wat hom die land se de facto-leier maak. Hy was ook die opperbevelhebber van Verdedigingsmagte sedert Maart 2011. Hy het die mag oorgeneem nadat hy die verkose regering onder leiding van die voormalige staatsraadslid Aung San Suu Kyi in die staatsgreep van 2021 in Myanmar omvergewerp het. Hy het militêre heerskappy en krygswet weer ingestel, wat 'n periode van byna tien jaar van burgerlike regering beëindig het vanaf Maart 2011 tot Februarie 2021. Hy was van 2010 tot 2011 gesamentlike stafhoof van die Ministerie van Verdediging. Verdedigings- en Veiligheidsraad (NDSC) onder voorsitterskap van die president van Myanmar. Hy is in 2011 tot vierster-generaal bevorder en in 2013 vyfster-generaal.
Mqanduli
Mqanduli is 'n klein dorpie in die Transkeistreek in die Oos-Kaap, Suid-Afrika. Die dorpie is op die pad tussen Viedgesville en Koffiebaai. Bantu Holomisa is in die dorpie gebore.
Geskiedenis
Die dorpie is in 1876 gestig. Die dorp se naam beteken 'die vervaardiger van slypstene'. Dit is na aanleiding van 'n plaaslike vakman wie se reputasie as slypsteenmaker ver buite die grense van die distrik getrek het.
Distrik
Die distrik is 1 200 km2 groot. Die belangrikste bedryf is skaapboerdery.
Hygliteratuur
Hygliteratuur of Erotiese literatuur bestaan uit fiktiewe en feitlike stories en berigte van mense se seksuele doen en late, met die eienskap of intensie om die leser seksueel te prikkel. Die soort erotika kom te voorskyn as romans, kort verhale, poësie, lewensgetroue memoirs en sekshandleidings. ŉ Algemene eienskap van die genre is seksuele fantasieë oor temas soos prostitusie, orgies, homoseksualiteit, sadomasochisme en vele ander taboe onderwerpe en fetisje, wat potensieel in eksplisiete taal uitgedruk word. Ander gemeenskaplike kenmerke is satire en sosiale kritiek. Ten spyte van kulturele taboes rondom sulke materiaal, is die sirkulering van erotiese literatuur nie as ŉ groot probleem beskou voor die uitvinding van die drukpers nie, aangesien die kostes vir die produsering van individuele manuskripte beperk was tot ŉ baie klein groepie lesers. Die koms van die drukpers in die 15de eeu het ook ŉ groter mark en groter beperkings tot gevolg gehad, wat die vorm van sensuur aangeneem het asook wetlike kontroles op publikasie op grond van obseniteit. As gevolg hiervan is ŉ groot deel naderhand klandestien geproduseer.
Smenchkare
Anchcheperoere Smenchkare Djeser Cheperoe was ’n kort rukkie farao tydens die laat 18de Dinastie van Egipte. Sy naam beteken "Lewend is die Vorme van Ra". Hy het tydens die Amarna-tydperk regeer, ’n tyd toe sy voorganger, Achenaten, ’n nuwe godsdiens wou afdwing. Hy is opgevolg deur Anchcheperoere Neferneferoeaten (vermoedelik Nefertiti). Anders as sy, het hy nie byname in sy troonnaam of cartouche gebruik nie.
AKG Acoustics
AKG Acoustics is 'n Oostenrykse vervaardiger van mikrofone en koptelefone vir professionele gebruikers (toneel- en ateljeetegnologie) en tuisgebruik.
Geskiedenis
Die onderneming is in 1947 onder die naam Akustische und Kino-Geräte Gesellschaft m.b.H. deur Ernst Pless en Rudolf Görike in Wene gevestig en het hom aanvanklik op die vervaardiging van filmprojektors, luidsprekers, klankvertragingstoestelle en mikrofone toegespits. Reeds enkele maande ná AKG se stigting het sy mikrofone uit die AKG Dyn-reeks, wat destyds deur net vyf medewerkers handvervaardig is, gewild geraak by radiostasies, teaters en jazzklubs. Dié historiese mikrofone is tans, onder meer vanweë hul estetiese ontwerp, gesogte versamelaarstukke.
In 1949 het AKG sy eerste koptelefoon bekendgestel, en in die vroeë 1950's het die jong onderneming 'n deurbraak behaal met produkte soos die wêreld se eerste dinamiese sangmikrofoon wat met plastiekmembraantegnologie vervaardig is, die eerste grootmembraan-kondensmikrofoon en die eerste dinamiese mikrofoon met afstandbediening. Een van AKG se eerste klante vir die befaamde C 12-mikrofoon was die Britse uitsaaier BBC. Weens sy buitengewone bydrae tot die Oostenrykse ekonomie is aan AKG in 1963 die reg verleen om die Oostenrykse staatswapen te voer.
In die 1970's het Pless sy aandeel aan die Nederlandse tegnologiereus Philips verkoop wat dit op sy beurt in die 1980's aan 'n houermaatskappy in besit van die nyweraar Josef Taus verkoop het. In dié tydperk was AKG die Oostenrykse verspreider van gesiene hoëtrou-handelsmerke soos Marantz en Revox. Binne die bestek van die Austromir-navorsingsprojek is AKG-produkte in 1991 in die ruimtevaart gebruik. Die Oostenrykse ruimtevaarder Franz Viehböck was by die Audimir-eksperiment betrokke waartydens navorsing oor klankgebaseerde oriëntasievermoë in die Russiese ruimtestasie Mir gedoen is.
Weens sy beleid van aggressiewe uitbreiding en die oprigting van 'n nuwe hoofkwartier in Wene het AKG vervolgens in finansiële moeilikhede beland. Baie medewerkers is afgedank, en net vanweë die belangstelling van Sidney Harman, die stigter van die Amerikaanse Harman-groep, kon bankrotskap op die laaste oomblik afgewend word. In 1993 is AKG Acoustics deur Harman International Industries vir 'n simboliese bedrag van 1 Oostenrykse sjieling oorgeneem.
AKG-produkte is tradisioneel in Oostenryk vervaardig. Weens laer produksiekoste in die buiteland is die vervaardiging van meer gesofistikeerde produkte intussen na Slowakye en dié van intreevlakprodukte na China uitgeplaas. In September 2016 het Harman as moedermaatskappy aangekondig dat die laaste AKG-aanlegte in Oostenryk - waaronder 'n fabriek in Wene se Laxenburgerstraße met omstreeks 130 medewerkers - teen die middel van 2017 gesluit sou word. AKG se Weense filiaal met 170 medewerkers sou hom op navorsing en ontwikkeling, bemarking, verkoop en die vervaardiging van premium-produkte toespits. Vir Samsung Electronics, die huidige moedermaatskappy van Harman International Industries, se premium-tabletrekenaar Galaxy Tab S-reeks verskaf AKG vier stereoluidsprekers.
Met die oorname van Harman deur Samsung Electronics is die hoofkwartier van AKG in 2017 na Northridge, Los Angeles verskuif. AKG se vervaardigingsaanleg in die Weense stadsdeel Liesing met 131 werknemers is reeds in 2016 gesluit. 22 voormalige personeellede het op 1 Julie 2017 hul eie onderneming gestig, Austrian Audio.
Amphilectus typichela
Amphilectus typichela is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Bob Reeves (akteur)
Bob Reeves (28 Januarie 1892 – 3 April 1960) was 'n Amerikaanse akteur. Hy was bekend vir sy rolle in die rolprente The Great Radium Mystery (1919), The Thrill Chaser (1923), Riding for Life (1925), en The Lonesome Trail (1930).
Paul Morphy
Paul Charles Morphy (Junie 22, 1837 – Julie 10, 1884) was 'n Amerikaanse skaakspeler. Hy word gesien as een van die skaakmeesters van sy tyd. 'n Skaakwonderkind wat op 'n vroeë ouderdom afgetree het. Bobby Fischer het hom beskou as een van die top tien beste spelers ooit.
Toengoesiese tale
Die Toengoesiese tale of Mantsjoe-Toengoesies is 'n taalfamilie wat uit 11 tale bestaan en deur 750 000 mense in Siberië en Mantsjoerye gepraat word. Dié taalfamilie bestaan uit twee groepe, naamlik die Noord-Toengoesiese en die Suid-Toengoesiese tale. Soms word die Toengoesiese tale ook in drie takke verdeel: Sentraal-Toengoesies, Mantsjoe-Jurgies en Nord-Toengoesies.
Die grootste tale (volgens moedertaalsprekers) is: Xibe (30 000), Ewenkies (15 800) en Ewenies (5 660). Die Toengoesiese tale in Rusland word met die Cyrilliese alfabet geskryf, terwyl die Toengoesiese tale in die Volksrepubliek China veral met die Mongoolse skrif of soms met Chinese karakters geskryf word. Mantsjoe vorm as voormalige amptelike taal van die Qing-dinastie die histories belangrikste taal van die Toengoesiese tale, maar is nou ernstig bedreig. Die meeste Mantsjoes praat intussen Mandaryns.
Sommige taalkundiges groepeer die Toengoesiese tale saam met die Mongoolse en die Turkse tale, soms nog met die Japannese tale, Koreaans en Ainoe, by die Altaïese tale, hoewel dit algemeen betwis word.
2019 Chinese Grand Prix
Die 2019 Formule Een Chinese Grand Prix het op 14 April op die Shanghai Internasionale Renbaan plaasgevind. Dit was die derde wedren van die 2019-kampioenskapseisoen gewees.
Bande beskikbaar gestel
Pirelli het die volgende bande aan alle spanne in Shanghai verskaf:
1995
Die jaar 1995 was 'n gewone jaar wat volgens die Gregoriaanse kalender op 'n Sondag begin het. Dit was die 95ste jaar van die 20ste eeu n.C. Soos ander gewone jare het die jaar 12 maande, 52 weke en 365 dae gehad.
Pokkel-suiervis
Die pokkel-suiervis (Apletodon pellegrini) is 'n vis wat voorkom aan die weskus van Afrika vanaf Senegal tot by Port Alfred. In Engels staan die vis bekend as die Chubby clingfish.
Cher Lloyd
Cher Lloyd is 'n Britse sanger. Sy verwerf bekendheid in 2010 toe sy vierde in die sewende reeks van die TV-program The X Factor eindig. Kort daarna het Syco Music haar 'n kontrak aangebied. Haar debuutalbum was 'n reuse sukses in die Verenigde Koninkryk. Haar enkelspeler Swagger Jagger het die nommer een-posisie op die treffersparade behaal.
N2 (Suid-Afrika)
Die N2 is een van Suid-Afrika se 17 nasionale paaie. Dit is die hoofsnelweg aan die suidkus van Suid-Afrika. Dit begin/eindig by Ermelo in Mpumalanga, en beweeg dan teen die kus van KwaZulu-Natal af, verby Durban, deur die Tuinroete, en die Oos-Kaap tot waar dit eindig in Kaapstad in die Wes-Kaap.
Gat-in-die-muur
Die Gat-in-die-muur (beter bekend as Hole in the Wall ) is 'n buitengewone natuurverskynsel sowat 8 km suid van Koffiebaai langs die Wildekus in die Transkeistreek, Oos-Kaap, Suid-Afrika. Hier het die natuur 'n gat in 'n rots gemaak groot genoeg vir 'n seilboot om deur te vaar. Die plaaslike bevolking noem die plek esiKhaleni, 'die plek van geraas'.
N2 (Suid-Afrika)
Roete
Groot dorpe en stede langs die roete van die N2 sluit Kaapstad, Somerset-Wes, Caledon, Swellendam, Mosselbaai, George, Knysna, Humansdorp, Port Elizabeth, Grahamstad, King William's Town, Bhisho, Oos-Londen, Mthatha, Kokstad, Port Shepstone, Durban, KwaDukuza, Empangeni, Piet Retief en Ermelo in.
Gat-in-die-muur
Die Santo Alberto het in 1593 naby die Gat-in-die-muur gestrand.
N2 (Suid-Afrika)
Wes-Kaap
Die N2 begin/eindig in sentraal Kaapstad by die noordekant van Buitengracht langs die ingang van die Victoria & Alfred Waterfront. Die eerste seksie van die N2 loop saam met die begin van die N1; dit is ’n vier-baan verhewe snelweg wat tussen die stadskern en die Kaapstad-hawe loop. Op die oostekant van die stadskern verdeel die pad in twee en die N2 draai in ’n suidelike rigting as Eastern Boulevard, oorkruis dan die spoorwerf en spoorlyne naby die Kaapstadse stasie.
Gat-in-die-muur
'n Luukse plesierboot, die Oceanos het die nag van 3/4 Augustus 1991 ongeveer 10 km van Koffiebaai gestrand. Skipbreukelinge is per lugmaghelikopter gered en aan land gebring by Gat-in-die-muur en The Haven.
N2 (Suid-Afrika)
Wes-Kaap
Die N2 daal tot grondvlak in Woodstock voordat dit die "hospitaaldraai"-wisselaar (so genoem a.g.v. die ligging naby die Groote Schuur-hospitaal) binnegaan. In hierdie wisselaar smelt die N2 saam met die M3 om ’n enorme 10-baan snelweg te vorm voordat die twee weer verdeel. Omdat die hospitaaldraai teen ’n helling lê is dit berug vir verkeersknope en ongelukke.
Katalonië
Katalonië (Katalaans: Catalunya [kətəˈluɲə] of [kataˈluɲɛ]; Aranees en Oksitaans: Catalonha [kataˈluɲɔ], Spaans: Cataluña [kataˈluɲa]) is een van die nasies binne die Koninkryk Spanje wat tans as een van die land se outonome gemeenskappe geadministreer word. Dit grens aan Frankryk en Andorra in die noorde, Aragon in die weste, en Valensië in die suide. In die ooste word dit begrens deur 'n 580 km kuslyn met die Middellandse See.
N2 (Suid-Afrika)
Wes-Kaap
Na die hospitaaldraai draai die N2 oos om as ’n sesbaansnelweg oor die Kaapse Vlakte te gaan na Somerset-Wes; hierdie gedeelte staan bekend as Setlaarsweg. Langs hierdie roete kruis dit die M5, M7 en R300-deurpaaie; dit gaan ook verby die punt van die aanloopbaan van die Kaapstad Internasionale Lughawe. In Somerset-Wes word dit verminder tot ’n onverdeelde snelweg en kruis verskeie ander paaie d.m.v. verkeersligte wat gereeld verkeersknope veroorsaak.
Katalonië
Die Gemeenskap se grondgebied kom ooreen met dié van die historiese gebied van die voormalige Prinsdom van Katalonië en die hoofstad en grootste stad is Barcelona. Die outonome gemeenskap van Katalonië beslaan 'n oppervlak van 32 108 km² met 'n amptelike bevolking van 7 565 603 (2012) waarvan immigrante 'n geskatte 12,3% uitmaak.
N2 (Suid-Afrika)
Wes-Kaap
Oos van Somerset-Wes gaan die N2 oor die Sir Lowryspas om die Overberggebied te betree. Dit gaan naby Grabouw op die Hottentots-Hollandplato verby en daal dan af met die Houw Hoekpas na Botrivier. Na Botrivier loop dit deur landerye en deur dorpe soos Caledon, Riviersonderend, Stormsvlei, oor die Breederivier, deur Swellendam, Riversdal en Albertinia. Hierna gaan die pad oor die Gouritsrivier (via die Gouritsrivierbrug) om dan weer na die kus by Mosselbaai te swenk, wat die begin van die Tuinroete inlui.
Oos van Mosselbaai word die N2 weer ’n verdeelde snelweg en bly so tot die kruising met die N12 net buite George. Vandaar gaan dit oor die Kaaimansgat na Wildernis, verby Sedgefield tot by Knysna en Plettenbergbaai. Na Plettenbergbaai is ’n deel van die N2 ’n tolpad; dit staan bekend as die Tsitsikammatolroete. Tolgeld word gehef hoofsaaklik as gevolg van die Bobbejaansrivierbrug, Grootrivierbrug en die Bloukransrivierbrug wat gebou moes word. ’n Alternatiewe roete gaan deur Nature's Valley. Die Bloukransrivier vorm die grens met die Oos-Kaap.
Katalonië
Katalane verwys na hul land dikwels as 'n terra de pas, 'n deurgangsland, histories geleë tussen twee groter moondhede, Frankryk en Spanje, langs 'n roete wat dié twee lande oor eeue heen met mekaar verbind het. 'n Verskeidenheid beskawings en mense het hul spore gelaat, van Kelte, die Kartagiese veldheer Hannibal met 'n strydmag wat 2 200 olifante ingesluit het, en Romeine tot migrante uit Afrika en Asië wat tans werk kom soek in Katalonië se florerende vrugtebedryf rondom Lleida, die grootste stad in die binneland.
N2 (Suid-Afrika)
Oos-Kaap
In die Oos-Kaap gaan die N2 oor die Groot Stormsrivierbrug en naby aan Humansdorp en Jeffreysbaai verby voordat dit oor die Van Stadensrivierbrug gaan. Die pad is nou ’n vierbaan-verdeelde snelweg deur Port Elizabeth en kruis die Swartkopsrivier, gaan verby die Coega afrit, kruis die Sondagsrivier en gaan deur Colchester. Die vierbaanpad word twee bane en die N2 gaan verder in ’n noordoostelike rigting vanaf Port Elizabeth, en beweeg weg van die kus in die rigting van Grahamstad; die N10 splits oppad weg van die N2 in die rigting van Middelburg in die binneland. Na Grahamstad gaan die N2 deur die voormalige Ciskei; by King William's Town draai dit terug na die kus en bereik Oos-Londen. Die N2 gaan verby Oos-Londen met ’n verbypad en ontmoet die N6, wat noordwaarts van Oos-Londen na Bloemfontein gaan.
Katalonië
Die toekomstige politieke status van Katalonië sal moontlik deur die snelgroeiende Katalaanse onafhanklikheidsbeweging bepaal word. Die Spaanse bewind se optrede teen die beweging en die inhegtenisneming van Katalaanse regeringslede is onder meer deur die gewese president van Brasilië, Dilma Roussef, openlik gekritiseer. Roussef het Katalonië se reg op selfbestemming beklemtoon.
N2 (Suid-Afrika)
Oos-Kaap
Na Oos-Londen keer die N2 weer terug na die binneland om die moeilike terrein van die Wildekus te vermy. Dit gaan deur die voormalige Transkei. Die eerste dorp is Butterworth en dan Transkei se voormalige hoofstad Mthatha. Daarna gaan die pad deur Mount Frere en Mount Ayliff. Naby Kokstad gaan die N2 KwaZulu-Natal binne.
Katalonië
Die politieke geskil tussen Madrid en Barcelona oor die herstelling van Katalonië se onafhanklikheid is ook 'n stryd tussen twee kulture. Tradisioneel het die grondslag van Katalane se welvaart op ambagte en seehandel berus. In Katalaanse stede het 'n selfbewuste burgerdom ontstaan wat baie ooreenkomste getoon het met dié van Hansestede en Italiaanse stadrepublieke. Hierdie burgerdom het 'n politieke bedeling voortgebring waarin die politieke ewewig bewaar is en 'n tradisie van beleidvorming ontstaan het waarvolgens opponerende kragte kompromisse getref het.
Die Kastiliaanse samelewing het sterk gekontrasteer met die Katalaanse model. Die Spaans-Kastiliaanse staat is deur 'n magshiërargie gekenmerk wat uit koning, adel, klerus en boere bestaan het. Die laasgenoemdes was gevange in 'n stelsel van afhanklikheid en uitbuiting waarin gedwonge boerdery sentraal gestaan het. Ook ná die ontdekking van Amerika deur Spaanse seevaarders het die Spaaanse ekonomie nie danksy handel en tegnologiese vernuwing gefloreer nie, maar eerder het Spaanse elites hulle beperk tot die genadelose uitplundering van Indiaanse ryke in Setraal- en Suid-Amerika, waaronder dié van Asteke en Inkas. Die oorgrote meerderheid van die bevolking is tot in die moderne tydperk deur 'n baie klein heersende elite, wat hul selektiewe en partikuliere belange bevorder het, van die politieke besluitnemingsproses uitgesluit.
N2 (Suid-Afrika)
KwaZulu-Natal
Na Durban gaan die N2 verder aan as ’n snelweg langs die Natalse Noordkus. Dit gaan verby Umhlanga Rocks en na sowat 40 km is die afdraai na die Koning Shaka Internasionale Lughawe. Dan gaan die pad verby Ballito en Tongaat, met die snelweg wat by KwaDukuza eindig. Dit gaan by die hawe van Richardsbaai verby, draai noord en beweeg weg van die kus in die hartjie van Zoeloeland. Dit gaan naby aan St Lucia, St. Luciameer en die iSimangaliso-vleilandpark en Hluhluwe-Imfolozipark verby. Die N2 gaan dan verby die Pongolapoortdam. Dit swaai nader aan eSwatini (voorheen Swaziland) naby die Golelagrenspos verby, draai dan wes en gaan deur Pongola voordat dit Mpumalanga betree.
Katalonië
Voor-Romeinse tydperk
Katalonië is reeds sedert prehistoriese tye bewoon. Die instroming van Keltiese stamme na die Iberiese Skiereiland het gelei tot die ontwikkeling van die Keltiberiërs. In 575 v.C. het die Antieke Grieke die gebied gekoloniseer en die dorp Empúries gestig aan die kus van die Middellandse See, wat saam met Rode (Roses), ook in Katalonië, die mees westelike Griekse dorpe sou word. Die Keltiberiese kultuur is deur die aankoms van die Grieke, Feniciërs en Kartagers beïnvloed.
N2 (Suid-Afrika)
Mpumalanga
In Mpumalanga bly die N2 na aan die eSwatini-grens deur Piet Retief waarna dit noordwes gaan om in Ermelo te eindig. Ermelo is deur die N17 verbind met Johannesburg en Mbabane en met die N11 na Potgietersrus en Ladysmith.
Versteurings aan die roete
Swaar reën het ’n modderstorting tot gevolg gehad op die Kaaimanspas tussen George en Wildernis. Dit het tot gevolg gehad dat die pad tydelik gesluit was van 26 tot 29 Augustus 2006. As gevolg van die modderstorting het ’n gedeelte van die pad ingesak en het groot krake in die padoppervlak begin verskyn. Na ’n inspeksie van ’n ingenieurspan is ’n enkele baan geopen vir voertuie met ’n brutogewig van onder 5000 kg.
Katalonië
Wes-Gote en Franke
In die 5de eeu het die Wes-Gote as deel van die Germaanse inval van die Romeinse Ryk onder Athaulf hulle in Tarraconensis (410) gevestig en toe die Wes-Gotiese koning Euric in 475 die koninkryk van Tolosa (moderne Toulouse, Frankryk) gestig het, het hy die gebied wat ooreenkom met vandag se Katalonië daarby ingesluit. Die Wes-Gote het die gebied oorheers tot aan die begin van die 8ste eeu, eers uit Toulouse en later uit Toledo. In 718, het die Moslem-verowering van Spanje die noordwestelike deel van die skiereiland bereik en invalle in Septimania uitgevoer. Die gebied wat aan die Frankiese Ryk gegrens het is egter geleidelik vanuit die noorde verower en binne 'n enkele eeu is Katalonië deur die Franke verower. Girona het reeds in 785 geval en in 801 het Karel die Grote se seun, Louis, Barcelona verower. Die grensgebied tussen die Frankiese Ryk en die More het bekend gestaan as Marca Hispanica (Spaans: Moerasse) en is deur die Graaf van Barcelona regeer.
Pieter du Preez
Nicolas Pieter du Preez (gebore 1979 / 1980) is 'n Suid-Afrikaanse atleet en handfietsrenjaer. Hy was deel van Suid-Afrika se Paralimiese span tydens die Somerspele 2012 en Somerspele 2020. Hy is op 6 Oktober 2003 op 'n fiets deur 'n motor raakgery en is nou 'n kwadrupleeg. Du Preez het beperkte beweeglikheid in sy boonste ledemate en kan glad nie sy vingers beweeg nie.
Du Preez het tydens die Paralimpiese Somerspele 2012 in die 100 meter se T51-afdeling meegeding. Tydens die Paralimpiese Somerspele 2020 het hy in die fietsry se H1-padtydtoets die goue medalje gewen.
Katalonië
Middeleeue
Tydens die 10de eeu het die Katalaanse Grawe al hoe meer onafhanklik van die Karolingiese mag geword. Die 11de eeu is gekenmerk deur die ontwikkeling van 'n feodale samelewing. Die oorwinning van Ramon Berenguer I oor die ander Katalaanse grawe het die graafskappe van Katalonië onder die Barceloonse kroon verenig. Die naam Catalonia is vanaf die middel van die 12de eeu af begin gebruik om na die groep graafskappe waaruit die Marca Hispanica bestaan het te verwys. Tot op die tydstip het die Grawe van Barcelona gepoog om hulle gebied in veelvuldige rigtings uit te brei en is die graafskap Besalú, deel van die Empúries, Cerdanya en vir 'n kort tydjie selfs die graafskap van Provence verower. Die verowerde gebied suid van die historiese Marca Hispanica het as Catalunya Nova ("Nuwe Katalonië") bekend gestaan en is teen die einde van die 12de eeu deur Katalane herbevolk.
Die huwelik tussen die Graaf Ramon Berenguer IV, van die huis van Barcelona, met Petronila, dogter van die Koning van Aragon, in 1137 het die vereniging met die Kroon van Aragon en verdere feodale uitbreiding na die Moorse suide en weste moontlik gemaak. Tortosa is in 1148 verower en Lleida in 1149. Ramon Berenguer IV het "Aragon" as sy hooftitel en die naam van sy koningshuis gebruik. Ramon en Peronella se seun het die titel Rex ("koning") van Aragon geneem. Katalonië en Aragon het egter hulle bepaalde tradisionele regte behou en Katalonië sy eie persoonlikheid met een van die eerste parlemente in Europa, die Corts catalanes.
Oor die volgende aantal eeue sou Katalonië onder die Aragonese kroon een van die belangrikste gebiede in Europa word wat 'n maritieme ryk sou domineer wat van die westelike Middellandse See tot by Italië sou strek na die oorwinning van Valencia, Majorka en die res van die Baleariese Eilande, Sardinië, en deur die opvolging van die konings van Aragaon ook Sisilië. Verdrae met Die Koninkryk van Kastilië het bepaal watter gebiede die twee koninkryke van die More sou probeer herower tydens die Reconquista. In 1213 het die nederlaag en dood van Pieter II van Aragon 'n einde gebring aan 'n projek om Katalaanse mag oor Provence te verstewig. Sy opvolger Jakobus I van Aragon het eers teen 1227 daarin geslaag om sy mag oor Katalonië te konsolideer en daarna voortgegaan om Majorka en Valencia te verower. Laasgenoemde het 'n derde koninkryk onder die kroon van Aragon geword. Majorka saam met die graafskappe Cerdanya en Roussillon en die stad Montpellier is as die aparte Koninkryk van Majorka aan sy seun Jakobus II van Majorka gelaat. Stryd wat op die verdeling gevolg het is beëindig met die anneksasie van die Koninkryk van Majorka deur die Kroon van Aragon in 1344.
Vereniging met Kastilië
Die dood van Martin I van Aragon in 1410 sonder 'n erfgenaam het tot 'n opvolgingskrisis gelei. Na twee jaar is die krisis ten gunste van Ferdinand van Antequera van die Kastiliaan se koningshuis beslis. Ferdinand se opvolger Alfonso V het gebiedsuitbreiding verder geneem met die verowering van die Koninkryk van Napels in 1443. In Katalonië sou daar egter 'n kleinboere-opstand plaasvind in 1462 (die remença). In 1493 het Frankryk die graafskappe Roussillon en Cerdanya wat dit tydens die konflik beset het geannekseer. Ferdinand se huwelik met Isabella van Kastilië in 1469 het 'n dinastiese vereniging van die Kroon van Aragon met Kastilië meegebring en in 1516 is die monargieë formeel in die Koninkryk van Spanje verenig. Die twee koninkryke het egter hulle afsonderlike politieke instellings, howe, wette, administrasie en geld behou.
Die ontdekking van die Amerikas deur die Spaans geborgde Christopher Columbus het die klem van Europa se aandag van die Middellandse See na die Atlantiese Oseaan verskuif. Die verowering van Sentraal-Amerika en Suid-Amerika is uit Kastilië bedryf, en is as uitbreidings van Kastilië gesien, eerder as uit Katalonië en tot 1778 sou Seville die enigste hawe wees wat toegelaat is om handel te dryf met Amerika. Die klemverskuiwing sou Katalonië minder belangrik maak. Die Koninkryk van Valencia het die belangrikste van die voormalige Aragonese konfederasie geword en onder Philip II van Spanje het die Katalaanse ekonomie, taal, en kultuur begin agteruitgaan. Onder Philip IV is 'n sentraliseringsbeleid gevolg en is die streke van Spanje swaar belas om oorsese ondernemings te finansieer.
Stryd vir onafhanklikheid
Tydens die Dertigjarige oorlog tussen Spanje en Frankryk lei 'n opstand deur plaaslike kleinboere in Barcelona, die Corpus de Sang. Die opstand is deur die Generalitat de Catalonia gebruik om 'n 'n oorlog vir Katalaanse onafhanklikheid te bewerkstellig. 'n Republiek is onder die beskerming van Lodewyk XIII van Frankryk uitgeroep. Teen 1652 het Spaanse troepe egter daarin geslaag om Katalonië te herbeset. Toe is vrede uiteindelik in 1659 met die Vrede van die Pireneë bewerkstellig. Roussillon, Conflent, Vallespir, Capcir, en die noordelike helfte van Cerdanya is volgens die verdrag aan Frankryk afgestaan.